ఫారెస్ట్ సర్వే ఆఫ్ ఇండియా

ఫారెస్ట్ సర్వే ఆఫ్ ఇండియా (FSI) 1981 జూన్‌లో స్థాపించబడింది. దీని ప్రధాన కార్యాలయం ఉత్తరాఖండ్ రాష్ట్రంలోని డెహ్రాడూన్ నగరంలో ఉంది. ఇది భారత ప్రభుత్వం ఆధ్వర్యంలోని పర్యావరణ, అటవీ, వాతావరణ మార్పుల మంత్రిత్వ శాఖ సంస్థ. ఇది దేశంలో భూమి, అటవీ వనరుల మారుతున్న పరిస్థితులను ఎప్పటికప్పుడు పర్యవేక్షించేందుకు అటవీ సర్వేలు, అధ్యయనాలు, పరిశోధనలు నిర్వహిస్తుంది. జాతీయ ప్రణాళిక, పర్యావరణ పరిరక్షణ, అటవీ వనరుల స్థిరమైన నిర్వహణ, సామాజిక అటవీ ప్రాజెక్టుల అమలు కోసం అవసరమైన సమాచారాన్ని ఇది అందిస్తుంది.Kailash Chandra Bebarta, 2007, Forest Planning at Landscape Level: A Case Study of Working Plan.Prodyut Bhattacharya, 2017, Redefining Forestry for Effective Livelihoods.

 చరిత్ర 
1981లో స్థాపించబడిన ఫారెస్ట్ సర్వే ఆఫ్ ఇండియా, "ప్రీ-ఇన్వెస్ట్‌మెంట్ సర్వే ఆఫ్ ఫారెస్ట్ రిసోర్సెస్" (PISFR) కు వారసత్వ సంస్థ. PISFR ను 1965లో భారత ప్రభుత్వం, ఆహార, వ్యవసాయ సంస్థ (FAO), ఐక్యరాజ్యసమితి అభివృద్ధి కార్యక్రమం (UNDP) సహకారంతో ప్రారంభించింది. 1976లో జాతీయ వ్యవసాయ కమిషన్ (NCA) తన నివేదికలో దేశవ్యాప్తంగా అటవీ వనరులను క్రమం తప్పకుండా, సమగ్రంగా సర్వే చేయడానికి ఒక జాతీయ అటవీ సర్వే సంస్థను ఏర్పాటు చేయాలని సిఫార్సు చేసింది. ఇది అదే సంవత్సరంలో ఎఫ్.ఎస్.ఐ ఆవిర్భావానికి దారితీసింది.Berthold Ribbentrop, 1989, Forestry in British India.

 సంస్థాగత నిర్మాణం 
ఎఫ్.ఎస్.ఐ ప్రతి 2 సంవత్సరాలకు ఒకసారి రిమోట్ సెన్సింగ్ ఉపగ్రహ సమాచారాన్ని డిజిటల్ పద్ధతిలో విశ్లేషించి దేశ అటవీ విస్తీర్ణాన్ని అంచనా వేస్తుంది. ఈ ఫలితాలను 'స్టేట్ ఆఫ్ ఫారెస్ట్ రిపోర్ట్' (SFR) పేరుతో ద్వైవార్షిక నివేదికలో ప్రచురిస్తుంది. 1987 నుండి ఇప్పటివరకు 16 SFRలు వెలువడ్డాయి. 2004 నుండి ఎఫ్.ఎస్.ఐ మోడిస్ (MODIS), జిఐఎస్ (GIS) ఆధారిత సాంకేతికతను ఉపయోగించి దేశవ్యాప్తంగా అడవి మంటలను పర్యవేక్షిస్తోంది.P.R. Shukla, 2003, Climate Change and India: Vulnerability Assessment and Adaptation.

 శిక్షణ 
భారతదేశంలోని వివిధ రాష్ట్రాలకు చెందిన అటవీ శాఖ సిబ్బందికి ఎఫ్.ఎస్.ఐ శిక్షణ అందిస్తుంది.

 ప్రచురణలు 
ఎఫ్.ఎస్.ఐ ద్వైవార్షిక "ది ఇండియన్ స్టేట్ ఆఫ్ ఫారెస్ట్ రిపోర్ట్స్", ప్రాంతాల వారీగా "ది రిపోర్ట్స్ ఆన్ ఇన్వెంటరీ అండ్ వుడ్ కన్సప్షన్ స్టడీస్" నివేదికలను ప్రచురిస్తుంది.India 2014 Concise, p105.

 ఇవి కూడా చూడండి 
 ఫారెస్ట్ రీసెర్చ్ ఇన్‌స్టిట్యూట్ (FRI)
 ఇండియన్ కౌన్సిల్ ఆఫ్ ఫారెస్ట్రీ రీసెర్చ్ అండ్ ఎడ్యుకేషన్ (ICFRE)
 ఇందిరా గాంధీ నేషనల్ ఫారెస్ట్ అకాడమీ (IGNFA)
 ఇండియన్ ఫారెస్ట్ సర్వీస్ (IFS)
 బొటానికల్ సర్వే ఆఫ్ ఇండియా (BSI)
 ఇండియన్ ఇన్‌స్టిట్యూట్ ఆఫ్ ఫారెస్ట్ మేనేజ్‌మెంట్ (IIFM)
 అరిడ్ ఫారెస్ట్ రీసెర్చ్ ఇన్‌స్టిట్యూట్ (AFRI)
 వన విజ్ఞాన కేంద్ర (VVK) ఫారెస్ట్ సైన్స్ సెంటర్స్
 వైల్డ్‌లైఫ్ ఇన్‌స్టిట్యూట్ ఆఫ్ ఇండియా (WII)

 మూలాలు 

వర్గం:భారతీయ సంస్థలు
వర్గం:ప్రభుత్వరంగ సంస్థలు